
VIEŠOSIOS TVARKOS SKYRIAUS VYRIAUSIOJO SPECIALISTO
PAREIGYBĖS APRAŠYMAS


I SKYRIUS
PAREIGYBĖS CHARAKTERISTIKA

1. Viešosios tvarkos skyriaus vyriausiasis specialistas yra karjeros valstybės tarnautojas.

II SKYRIUS
PASKIRTIS

             2. Viešosios tvarkos skyriaus (toliau – Skyrius) vyriausiojo specialisto pareigybė reikalinga vykdyti administracinių nusižengimų teiseną, nagrinėti gyventojų skundus ir pranešimus, atlikti patikrinimus, kontroliuoti, kaip laikomasi Lietuvos Respublikos įstatymų ir kitų teisės aktų reikalavimų. 

III SKYRIUS
VEIKLOS SRITIS 

3. Šias pareigas einantis valstybės tarnautojas vykdo specialiosios veiklos srities- viešosios tvarkos užtikrinimo, teisės pažeidimų ištyrimo bei prevencijos- funkcijas.

IV SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus:
4.1. turėti aukštąjį universitetinį socialinių mokslų studijų srities teisės ar viešojo administravimo krypties išsilavinimą;
4.2. turėti ne mažesnę kaip 1 metų teisinio darbo, darbo policijoje, teisėsaugos ar teisėtvarkos institucijose patirtį;
4.3. būti susipažinusiam su Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, reglamentuojančiais valstybės tarnybą, viešąjį administravimą, vietos savivaldos institucijų veiklą;
4.4. išmanyti teisės aktų ir dokumentų rengimo ir įforminimo bei raštvedybos taisykles;
4.5. mokėti kvalifikuoti administracinį nusižengimą, surašyti administracinio nusižengimo protokolą;
4.6. turėti teisę vairuoti „B“ kategorijos transporto priemones;
4.7. mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer.




V SKYRIUS 
ŠIAS PAREIGAS EINANČIO VALSTYBĖS TARNAUTOJO FUNKCIJOS


5. Šias pareigas einantis valstybės tarnautojas atlieka šias funkcijas:
5.1. pagal savo kompetenciją prižiūri, kaip laikomasi Lietuvos Respublikos įstatymų, Lietuvos Respublikos Vyriausybės, kitų valstybės institucijų ir Savivaldybės priimtų teisės aktų, reglamentuojančių viešąją tvarką;
5.2. atlieka patikrinimus pagal gautus pranešimus, skundus, pareiškimus;
5.3. dalyvauja patikrinimuose kartu su kitomis valstybinėmis institucijomis, įstaigomis, savivaldybės įmonėmis;
5.4. rengia Administracijos direktoriaus įsakymų  Skyriaus veiklos klausimais projektus;
5.5. rengia ir išduoda Skyriaus kompetencijai priskirtus specialiuosius Jonavos rajono savivaldybės leidimus automobiliams stovėti kelio ženklo „Rezervuota stovėjimo vieta“ galiojimo zonoje; teikti paslaugas pramoginiais įrenginiais; įvežti, įsigyti, laikyti, veisti, parduoti pavojingus šunis;
5.6. pagal savo kompetenciją renka informaciją apie mieste esančias problemas ir perduoda atsakingoms tarnyboms;                  
5.7. pradeda administracinių nusižengimų teiseną, atlieka administracinių nusižengimų tyrimą, surašo administracinių nusižengimų protokolus, esant pagrindui priima nutarimus;
5.8. teikia reikalingą informaciją Skyriaus darbuotojams, tretiesiems asmenims (iš turimų duomenų bazių ar kitų laikmenų, dokumentų);
5.9. rengia metines Skyriaus veiklos ataskaitas ir teikia Skyriaus vedėjui;
5.10. teikia pasiūlymus bei kitą informaciją veiklos klausimais Skyriaus vedėjui;
5.11. bendradarbiauja, perduoda ir keičiasi informacija su policija ir kitomis valstybinėmis institucijomis, įstaigomis, savivaldybės įmonėmis Skyriaus veiklos klausimais; 
5.12. dalyvauja savivaldybės komisijų, darbo grupių veikloje, kad būtų įgyvendinti šioms darbo grupėms ar komisijoms suformuluoti uždaviniai;
5.13. tvarko skyriaus archyvinius dokumentus, siekiant tinkamo dokumentų archyvavimo įgyvendinimo;
5.14. vykdo kitus nenuolatinio pobūdžio  skyriaus vedėjo pavedimus, kad būtų pasiekti savivaldybės strateginiai tikslai.


VI SKYRIUS 
ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus Viešosios tvarkos skyriaus vedėjui. 


